CELEX: C2005/115/65
Language: da
Date: 2005-05-14 00:00:00
Title: Sag T-123/05: Sag anlagt den 11. marts 2005 af Olivier Chassagne mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/36
            
         Sag anlagt den 11. marts 2005 af Olivier Chassagne mod Kommissionen for De Europæiske Fællesskaber
   (Sag T-123/05)
   (2005/C 115/65)
   Processprog: fransk
   Ved De Europæiske Fællesskabers Ret i Første Instans er der den 11. marts 2005 anlagt sag mod Kommissionen for De Europæiske Fællesskaber af Olivier Chassagne, Bruxelles, ved avocats Stéphane Rodrigues og Yola Minatchhy, og med valgt adresse i Luxembourg.
   Sagsøgeren har nedlagt følgende påstande:
   
               1)
            
            
               Annullation af ansættelsesmyndighedens afgørelse af 9. december 2004 med svar på sagsøgerens klage af 28. maj 2004. Ansættelsesmyndigheden tilpligtes at drage de heraf relevante konsekvenser.
            
         
               2)
            
            
               Det fastslås, at enhver ubegrundet og objektivt set uberettiget forskelsbehandling, som er baseret på, om der for hjemstedet og/eller tjenestestedet foreligger et geografisk tilhørsforhold eller ej til det europæiske kontinent, er ulovlig, og som følge heraf erklæres artikel 8, stk. 4, i bilag VII til den tidligere vedtægt for ulovlig.
            
         
               3)
            
            
               Det fastslås uanset ovenstående, at Réunion er en integrerende del af Fællesskabet i henhold til artikel 299, stk. 2, i EF-traktaten, og er ved den franske stats medlemskab ligeledes omfattet af Euratom-Traktaten og traktaten om Den Europæiske Union, og det fastslås, at EF-tjenestemænd, som stammer fra et sådant oversøisk territorium, derfor har ret til ligebehandling i forhold til de EF-tjenestemænd, der stammer fra en medlemsstat, som geografisk set ligger i Europa.
            
         
               4)
            
            
               Sagsøgeren tilkendes en symbolsk erstatning på 1 EUR for den ikke-økonomiske skade, han har lidt, og et beløb på 7 200 EUR i erstatning for det lidte økonomiske tab.
            
         
               5)
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet Kommissionens afgørelse om, at han i sin egenskab af EF-tjenestemand fra et fransk oversøisk departement ikke er omfattet af artikel 8, stk. 1-3, i bilag VII til vedtægten i den affattelse, der var gældende før den 1. maj 2004.
   Sagsøgeren har til støtte for søgsmålet anført, at det retlige grundlag for den anfægtede afgørelse, dvs. artikel 8, stk. 4, i bilag VII til den tidligere tjenestemandsvedtægt, er ulovligt. Ifølge sagsøgeren er denne bestemmelse ubegrundet, diskriminerende og i strid med artikel 21, stk. 1, i Den Europæiske Unions charter om grundlæggende rettigheder.
   Sagsøgeren har desuden anført, at begrundelsespligten er tilsidesat, og at der er sket tilsidesættelse af adskillige almindelige fællesskabsretlige regler og principper, såsom omsorgspligten, samt at der er anlagt et åbenbart urigtigt skøn og sket tilsidesættelse af ligebehandlingsprincippet og princippet om god forvaltningsskik.